இந்த வாழ்த்தை பிறர் நம்மைப் பார்த்து வாழ்த்தும்போது நமக்குள் ஒரு சந்தோசம் வருகிறது. நம்மை நல்ல மனிதராக சமூகம் அங்கீகரிப்பதாக நமக்குள் உள்ளுணர்வு ஏற்படுகிறது. நமக்கு நடக்கின்ற நல்ல செயல்கள் எல்லாம் இப்படி பலர் வாழ்த்துவதால் நமக்கு வாய்க்கிறது என்ற எண்ணமும் ஏற்படுகிறது. நமக்கு சிறு துன்பங்கள் வந்தால் கூட அது விரைவில் கடந்து போகும் ஏனென்றால் நாம் எத்தனை பேருக்கு நன்மை செய்திருக்கிறோம் என்ற பெருந்தன்மை. ஒருவாழ்த்து இன்னும் பல நல்லகாரியங்களை செய்யத்தூண்டுகிறது. நமக்கும் அது நேர்மறை எண்ணங்களை வளர்த்து உடலையும், உள்ளத்தையும் ஆரோக்கியமாக வைத்திருக்கும்.